stanford-oval/wikipedia huggingface dataset:
Cape Breton (kunta)

| Cape Breton (Cape Breton Regional Municipality) |
| --- | --- |

 lippu:  vaakuna
 Logo

 Koordinaatit: 46°9′0″N, 60°10′0″W 
Valtio:   Kanada
Provinssi:  Nova Scotia
Kaupunkiliitos:  1995
Hallinto:  
 – Pormestari:  John W. Morgan
Pinta-ala:  
 – Kokonaispinta-ala:  2 470,57 km²
Korkeus:  0–235 m
Väkiluku (2006):  105 928
 – Väestötiheys:  42,9 as./km²
Aikavyöhyke:  UTC-4
 – Kesäaika:  UTC-3
Suuntanumero(t):  902
Motto::  lat. Fortuna Non Mutat Genus   suom. Olosuhteet eivät muuta alkuperäämme
 
 Cape Bretonin kotisivut 
Infobox OKVirheellinen NIMI-arvo: 
Cape Breton (engl. Cape Breton Regional Municipality, lyhennetään usein: CBRM) on kaupunkioikeudet omaava kunta Kanadassa, Cape Bretonin saarella, Nova Scotian provinssissa. Vuonna 1995 Nova Scotian hallinto päätti pienentää provinssin kaupunkien ja kylien määrää yhdistämällä läheisiä alueita kaupunkimaisiksi kunniksi. Tämän päätöksen jälkeen muodostettiin Cape Bretonin kunta, johon liitettiin County of Cape Breton sekä Sydneyn, Glace Bayn, Sydney Minesin, New Waterfordin, North Sydneyn, Dominionin ja Louisbourgin kaupungit.
Vuoden 2006 väestönlaskennan mukaan alueella asuu 105 928 asukasta. Kunta on asukasluvultaan toiseksi suurin Nova Scotiassa.
Historia > Alkuperäisasukkaat

Tiettävästi paleointiaanit leiriytyivät alueella säännöllisesti noin 9 000-luvulla eaa. Arkaaisella kaudella, 3000-luvulta eaa. 1000-luvulle, alueella asui myöhempiä intiaanikulttuureja. Alueen nykyiset mi'kmaq-intiaanit ovat periytyneet näistä aikaisemmista kulttuureista.
Historia > Eurooppalaisten saapuminen

Ensimmäisinä eurooppalaisina alueella vierailivat säännöllisesti viikingit noin 1100-luvulta aina 1400-luvulle. Uusimpien tutkimusten mukaan baskit olisivat ylittäneet Atlantin valtameren ja kalastaneen Pohjois-Amerikan itärannikolla noin sata vuotta ennen Kolumbuksen ensimmäistä matkaa 1942, löytäessään Amerikan. Heidän uskotaan myös antaneen saarelle sen nykyisen nimen. Tutkimusmatkailija John Cabot rantautui Aspy Bay -poukamaan 24. kesäkuuta 1497 ja kutsui saarta nimellä prima terra vista. Hän julisti alueen Englannin omaisuudeksi. Vuonna 1521 portugalilainen merenkulkija João Álvares Fagundes rantautui saarelle ja perusti ensimmäisen vakituisen asuinpaikan.
Ranskalaiset saapuivat alueelle 1600-luvun alkupuolella ja nimesivät alueen Acadieksi. Ranska ja Englanti kiistelivät alueen hallinnasta 1600-luvun loppupuolelta 1700-luvun alkupuolelle ja alue vaihtoikin omistajaa useita kertoja. Vuonna 1713 solmitussa Utrechtin rauhassa Acadie jäi Britannian omistukseen, mutta Cape Breton siirtyi takaisin Ranskalle. Vuonna 1719 ranskalaiset alkoivat rakentaa saaren lounaisrannikolle linnoitettua kaupunkia, joka nykyisin tunnetaan Louisbourgina.
Seitsenvuotisen sodan aikana yhdysvaltalaiset joukot valtasivat Louisbourgin. Britit palauttivat sen myöhemmin takaisin Ranskalle, mutta sodan loppupuolella vuonna 1760 brittiläiset joukot tuhosivat kaupungin.
Historia > Seitsenvuotisen sodan jälkeen

Seitsenvuotisen sodan jälkeen saaren nimeksi vaihdettiin Cape Breton, ja se yhdistettiin nimellisesti Halifaxin kuntaan. Vuonna 1765 Cape Bretonin saari erotettiin Halifaxista omaksi kunnakseen. Vuonna 1784 saari itsenäistyi ja pääkaupungiksi valittiin Sydney. Vuonna 1820 Cape Breton liitettiin takaisin Nova Scotiaan.
Aiheesta muualla

Kuvia tai muita tiedostoja aiheesta Cape Breton (kunta) Wikimedia Commonsissa
Bob Barker

Bob Barker.
Robert William ”Bob” Barker (12. joulukuuta 1923 Darrington, Washington, Yhdysvallat – 26. elokuuta 2023 Los Angeles, Kalifornia, Yhdysvallat) oli yhdysvaltalainen televisiovisailujuontaja, joka voitti kaikkiaan yhdeksäntoista Daytime Emmy -palkintoa. Hänet tunnetaan parhaiten CBS:llä pyörineestä ohjelmasta The Price Is Right, jonka ensimmäisen jakson hän juonsi 4. syyskuuta 1972; hän teki viimeisen varsinaisen esiintymisensä 15. kesäkuuta 2007. Hän vieraili kuitenkin 1. huhtikuuta 2015 esitetyssä jaksossa juontaen sen osittain.
Barker syntyi Darringtonissa Washingtonissa. Hän oli vielä nuori, kun hänen isänsä kuoli työtapaturmassa, ja kuusivuotias, kun hän muutti äitinsä kanssa Etelä-Dakotaan Rosebudin intiaanireservaattiin, missä äiti toimi opettajana. Varhaisteini-iässä Bob muutti Etelä-Dakotasta Missourin Springfieldiin hänen äitinsä mentyään uudestaan naimisiin.
Barker kävi high schoolin jälkeen Drury Collegea koripallostipendillä, mutta jätti 1943 koulun kesken ja värväytyi United States Navy Reserveen taistelulentäjäkoulutukseen. Hän ei ehtinyt kuitenkaan toisen maailmansodan sotatoimiin. Barker suoritti taloustieteen alemman korkeakoululututkinnon 1947.
Barker sai työpaikan floridalaiselta radioasemalta, ja jo vuonna 1950 hän aloitti oman radio-ohjelman Kaliforniassa. Barkerille tarjottiin mahdollisuus televisiosta, kun Ralph Edwards etsi juontajaa visailuohjelmaan Truth or Consequences. Barker juonsi sitä 18 vuotta, ensin vuodesta 1956–1966 NBC:llä ja sitten kahdeksan vuotta syndikaattikanavalla.
Barker aloitti 1972 visailuohjelmassa The Price Is Right. Barker juonsi sitä 35 vuoden ajan vuoteen 2007. Sarjasta oli jo vuonna 1990 tullut historian pisimpään jatkunut visailuohjelma. Siitä tuli myös keskeinen osa yhdysvaltalaista populaariviihteen historiaa. Barker voitti sarjasta 19 Daytime Emmy -palkintoa, 14 juontajan roolista ja viisi ohjelman tuottajana. Barker oli ottanut johtavan tuottajan tehtävät 1988 sen alkuperäisen tuottajan Frank Waynen kuoltua.
Barker juonsi myös sekä Miss USA että Miss Universum -kilpailuja vuosina 1967–1987. Hän sai urastaan tähden Hollywood Walk of Famelle.
Barker oli naimisissa Dorothy Jo Gideonin kanssa vuodesta 1945, kunnes vaimo kuoli keuhkosyöpään 19. lokakuuta 1981. Pari oli lapseton. Barker oli kasvissyöjä vuodesta 1979. Hänellä oli vanhemmiten toistuvia aivoverenkiertohäiriöitä.
Aiheesta muualla

Bob Barker NAB Hall of Famessa (Arkistoitu – Internet Archive)
Pijp

Pijp (ven. Пийп) on vedenalainen tulivuori Beringinmeressä, Venäjän Kamtšatkan niemimaan edustalla, noin 335 kilometriä rannikosta itään. Vuori käsittää kolme keilaa, jotka kohoavat noin 2 500 metrin syvyydestä merenpohjasta. Näistä eteläisimmän ja pohjoisimman kraatterit ovat 500 ja 300 metrin levyiset. Huiput nousevat 353 ja 447 metrin syvyyteen. Niiden välinen satulaharjanne on 820 metrin syvyydessä.
Tulivuoren viimeinen varsinainen purkaus lienee tapahtunut noin 7 000 vuotta sitten. Nykyisin kraatterien mustista savuttajista tapahtuu voimakkaita kaasupurkauksia.
Nimensä tulivuori on saanut neuvostovulkanologi Boris Pijpin (1906–1966) mukaan.
Pik Botha

| Pik Botha> Roelof Frederik Botha |
| --- | --- |

Henkilötiedot
Syntynyt: 27. huhtikuuta 1932 Rustenburg, Transvaalin provinssi
Kuollut: 12. lokakuuta 2018 (86 vuotta) Pretoria, Etelä-Afrikka
Poliitikko
Puolue:  ANC
Entiset puolueet:  Kansallispuolue
Asema:  ulkoministeri (1994–1996)
Roelof Frederik "Pik" Botha (27. huhtikuuta 1932 Rustenburg, Transvaalin provinssi – 12. lokakuuta 2018 Pretoria, Etelä-Afrikka) oli eteläafrikkalainen poliitikko, joka toimi apartheidin viimeisinä vuosina maansa ulkoministerinä ja Kansallisen yhtenäisyyden hallituksessa vuosina 1994–1996 energia- ja mineraaliasiain ministerinä. Pik Bothan katsottiin kuuluvan Kansallispuolueen liberaaliin verligtes-ryhmittymään (suom. "valistuneet"). Frederik de Klerkin lähdettyä kansallisen yhtenäisyyden hallituksesta vuonna 1996 Botha lopetti aktiivisen poliittisen uransa. Vuonna 2000 hän liittyi ANC:hen ja antoi tukensa presidentti Thabo Mbekille.
Carl Chun

| Carl Chun |
| --- | --- |
 Carl Chun vuonna 1899.
Henkilötiedot
Syntynyt: 1. lokakuuta 1852 Höchst
Kuollut: 11. huhtikuuta 1914 (61 vuotta) Leipzig, Saksan keisarikunta
Koulutus ja ura
Tutkinnot:  Leipzigin yliopisto
Instituutti:  Leipzigin yliopisto   Königsbergin yliopisto   Breslaun yliopisto
Tutkimusalue:  meribiologia
Carl Chun (1. lokakuuta 1852 Höchst – 11. huhtikuuta 1914 Leipzig, Saksan keisarikunta) oli saksalainen meribiologi. Hän oli eläintieteen professorina kolmessa saksalaisessa yliopistossa ja johti vuosina 1898–1899 tehtyä saksalaista tutkimusmatkaa eteläisille merialueille.
Opiskelu ja ura yliopistossa

Chun syntyi 1852 Höchstissä, ja hän opiskeli luonnontiedettä ja biologiaa Göttingenin ja Leipzigin yliopistoissa. Eläintieteen väitöskirjansa Leipzigin yliopistosta Chun sai valmiiksi 1874 ja habilitaatiotyönsä 1878.
Chun oli 1878–1883 Leipzigin yliopiston eläintieteen dosentti. Eläintieteen professorina hän oli 1883–1891 Königsbergin yliopistossa, 1891–1898 Breslaun yliopistossa ja 1898–1914 Leipzigin yliopistossa.
Valdivia-tutkimusmatka

Chun oli onnistunut saamaan Saksan hallitukselta rahoituksen tutkimusmatkaan, jossa oli tarkoituksena tutkia syvänmerenbiologiaa ja -geologiaa. Chun sai Hampurin-Amerikan linjalta käyttöönsä Valdivia-nimisen höyrylaivan. Chun oli matkan johtaja, ja laivan kapteenina toimi Adalbert Krech. Mukaan lähti muun muassa eläintieteilijä Ernst Vanhöffen.
Valdivia-retkikunta lähti Hampurista 1. elokuuta 1898. Se teki ensin tutkimuksia Atlantilla ja suuntasi sen jälkeen etelään, mistä Chun toivoi löytävänsä Jean-Baptiste Bouvet de Lozier’n 1739 löytämän Bouvet’nsaaren. Chun havaitsi saaren 25. marraskuuta ja pystyi määrittämään sen tarkan sjainnin. Bouvet’nsaarelta Valdivia jatkoi etelään ja sen jälkeen matkasi Kerguelenille, Île Saint-Paulille ja Amsterdamsaarelle. Retkikunta palasi Hampuriin 30. huhtikuuta 1899, ja se havaitsi muun muassa, että eteläiset merialueet ovat luultua syvempiä ja ulottuvat useissa paikoissa 3 000 syleen, ja teki tärkeitä meteorologisia havaintoja alueella, jossa lähellä Etelämannerta vallitsevat itäiset tuulet vaihtuvat läntisiksi tuuliksi.
Aiheesta muualla

Kuvia tai muita tiedostoja aiheesta Carl Chun Wikimedia Commonsissa
Kuva Bouvet’nsaaresta Chunin vuonna 1903 julkaistussa kirjassa Aus den Tiefen des Weltmeeres.
Pentti J. Voipio

Pentti J. Voipio (8. toukokuuta 1912 Savonlinna – 6. joulukuuta 2001 Helsinki) oli suomalainen lakitieteen lisensiaatti ja sukututkija. Hänen päätyönsä sukututkimuksen saralla oli vuonna 1994 ilmestynyt kartoitus kaikista Kekkos-suvuista: Kekkoset Suomen asuttajina.
Patron (koira)

Patron kuvattuna huhtikuussa 2022
Patron (ukr. Патрон, Patron, s. 20. heinäkuuta 2019) on ukrainalainen jackrussellinterrieri, joka etsii räjähteitä erityisesti Tšernihivin alueelta. Patronin kerrotaan tunnistaneen sodan alkamisesta maaliskuun 19. päivään 2022 mennessä 90 kohdetta Tšernihivin alueella. Patronin omistaja ja ohjaaja on Myh’ailo Iljev.
Patronia esittäviä postimerkkejä.
Ukrainan sodan myötä Patronista on tullut vuonna 2022 myös sisäministeriön alaisen Ukrainan valtion hätäpalvelun maskotti. Räjähdekoirasta tuli kuuluisa maaliskuun puolessavälissä, kun maan palo- ja pelastustoimesta vastaava hätäpalvelu sanoi sitä maskotikseen. Patronista tuli suosittu myös Ukrainan ulkopuolella, ja monet fanit lovat lähettäneet siitä piirtämiään kuvia hätäpalvelulle. Patronia on luonnehdittu Ukrainan mediasodankäynnissä yllättävän tehokkaaksi aseeksi.
Kunnianosoituksia

Urhoollisuuden ritarikunta (Ukraina, 2022)
Ukrainan postilaitos julkaisi syksyllä 2022 Patron-aiheisia postimerkkejä, joiden avulla kerätään miljoona euroa miinanraivauskalustoon ja myös eläinsuojeluun Ukrainassa.
Vuoden 2022 Cannesin elokuvafestivaaleilla Patronille myönnettiin Palm Dog -palkinto.
Unicef nimesi Patronin Ukrainan hyväntahdonlähettilääksi lapsen oikeuksien päivänä 2022.
Alkuvuodesta 2023 Patron sai oman piirrosanimaation nimeltä Pes Patron, joka julkaistiin mm. YouTubessa.
Aiheesta muualla

Wikimedia Commonsissa on kuvia tai muita tiedostoja aiheesta .
Set of art postage stamps ”Dog Patron” Ukrposta Viitattu 22.2.2023 (englanniksi) (ukrainaksi)
Irlannin kennelklubin Patronille myöntämä Golden Paw (Kultainen tassu) -tunnustus.
Pieni Ollinlammi (Soini, eteläinen)

| Pieni Ollinlammi |
| --- | --- |
Valtiot:  Suomi
Maakunnat:  Etelä-Pohjanmaa
Kunnat:  Soini
Koordinaatit:  62°52′23″N, 24°23′50″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Vankajoen va (14.67)
Laskujoki:  ei laskuojaa 
Järvinumero:  14.674.1.037
Mittaustietoja
Pinnankorkeus:  191 m  
Pituus:  240 m  
Leveys:  100 m  
Rantaviiva:  0,574 km  
Pinta-ala:  1,564 ha  
Saaria:  ei saaria 
 fiPieni Ollinlammi 
Pieni Ollinlammi  on Etelä-Pohjanmaalla Soinissa  Limaperän lähellä sijaitseva lampi.
Maantietoa

Lampi on 240 metriä pitkä, 100 metriä leveä, ja sen pinta-ala on 1,6 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 550 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Vahankajoen valuma-alueella (14.67), jonka Mustapuron valuma-alueeseen (14.674) se kuuluu. Lammen vedenpinnan korkeus on 191 metriä mpy.
Pentti Jokinen

Pentti Jokinen -nimisiä henkilöitä ovat:
Pentti Jokinen (s. 1931), suomalainen jääpalloilija
Pentti Jokinen (s. 1938), suomalainen jääkiekkoilija
Pentti Jokinen (s. 1949), suomalainen kirjailija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pentti Jokinen”, voi hakea sivunnimihaulla, laajalla sivunnimihaulla tai tekstihaulla.
Pieni Ollinlammi (Soini, pohjoinen)

| Pieni Ollinlammi |
| --- | --- |
Valtiot:  Suomi
Maakunnat:  Etelä-Pohjanmaa
Kunnat:  Soini
Koordinaatit:  62°52′30″N, 24°23′56″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Vankajoen va (14.67)
Laskujoki:  ei laskuojaa 
Järvinumero:  14.674.1.041
Mittaustietoja
Pinnankorkeus:  191 m  
Pituus:  160 m  
Leveys:  110 m  
Rantaviiva:  0,415 km  
Pinta-ala:  1,105 ha  
Saaria:  ei saaria 
 fiPieni Ollinlammi 
Pieni Ollinlammi  on Etelä-Pohjanmaalla Soinissa  Limaperän lähellä sijaitseva lampi.
Maantietoa

Lampi on 160 metriä pitkä, 110 metriä leveä, ja sen pinta-ala on 1,1 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 400 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Vahankajoen valuma-alueella (14.67), jonka Mustapuron valuma-alueeseen (14.674) se kuuluu. Lammen vedenpinnan korkeus on 191 metriä mpy.
Pohjanpaju

| Pohjanpaju |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Malpighiales
Heimo::  Pajukasvit Salicaceae
Suku::  Pajut Salix
Laji::  lapponum
Kaksiosainen nimi
 Salix lapponum  L. 
Katso myös
   Pohjanpaju Wikispeciesissä   Pohjanpaju Commonsissa 
Infobox OKNimi-testi OK: 
Pohjanpaju (Salix lapponum) on alle 1,5 m korkea pensas. Se kasvaa Pohjois-Suomessa yleisenä, Etelä-Suomessa harvinainen. Paljakalla tämä pajulaji kasvaa alle 1 050 m korkeudessa.
Pohjanpaju voi risteytyä ainakin juolukkapajun (Salix myrtilloides) ja virpapajun (Salix aurita) kanssa.
Aiheesta muualla

Kasviatlas 2020: Pohjanpajun (Salix lapponum) levinneisyys Suomessa.
Pinkka, Lajintuntemuksen oppimisympäristö: Pohjanpaju (Salix lapponum)
Luontoportti: Pohjanpaju (Salix lapponum)
United States Department of Agriculture (USDA): Salix lapponum (englanniksi)
Caroline Dale Snedeker

Caroline Dale-Snedeker (1871−1956) oli yhdysvaltalainen nuortenkirjailija. Useimmat hänen romaaneistaan sijoittuvat antiikin Kreikkaan.
Dale-Snedekerin tunnetuin historiallinen romaani on Spartalainen. Romaanin päähenkilö on Aristodemus, spartalainen sotilas, joka lähetetään Thermopylain taisteluun. Hän selviää taistelusta elävänä yhtenä harvoista spartalaisista. Romaani toisaalta on uskollinen historiankirjoitukselle mutta toisaalta lisää Aristodemuksen elämäkertaan tietoja, joista ei voi olla varma.
Suomennokset

Spartalainen. Kertomus vanhasta Kreikasta. Suomentanut Toimi Juuti. Pori: Aksel Andersin , 1915. (The Spartan, 1912.)
Termopylain sankari. Romaani Kreikan sankariajalta. Kuopio: Ahjo, 1918.
Thermopylain sankarit. Suomentanut Martti Santavuori. Helsinki: Kirjapaja , 1948.
Pohjanpiispanhiippa

| Pohjanpiispanhiippa |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kotelosienet Ascomycota
Alakaari::  Pezizomycotina
Luokka::  Pezizomycetes
Lahko::  Pezizales
Heimo::  Discinaceae
Suku::  Korvasienet Gyromitra
Laji::  ambigua
Kaksiosainen nimi
 Gyromitra ambigua  (P. Karst.) Harmaja 
Infobox OKNimi-testi OK: 
Pohjanpiispanhiippa (Gyromitra ambigua) on Lapissa kasvava piispanhiipan sukulaislaji. Piispanhiipasta sen kuitenkin erottaa ennen kaikkea violetista jalasta. Laji muistuttaa nimensä mukaisesti ruskeaa piispanhiippaa. Laji kasvaa myöhäissyksyisin syys-lokakuussa. Se muistuttaa jonkin verran myös korvasientä, mutta kasvuaika on puoli vuotta myöhemmin. Pohjanpiispanhiippa on joskus aiheuttanut keittämättömänä myrkytyksiä eli laji on lievästi myrkyllinen.
Aiheesta muualla

Rogers Mushrooms (myös valokuva)
Chickenman

Chickenman on yhdysvaltalainen Dick Orkinin vuonna 1966 luoma radiokuunnelmasarja. Sarja parodioi tuolloin suosittua televisiosarjaa Batman ja sen nimiroolissa esiintyi Dick Orkin. Jaksot olivat kestoltaan 2 ja puoli minuuttia, ja niitä esitettiin päivittäin. Kaikkiaan jaksoja tehtiin 273 kappaletta.
Sarjaa esitettiin alun perin chicagolaisella WCFL-radioasemalla, ja myöhemmin sitä on esitetty syndikoituna yli 3 000 eri kaupungissa Yhdysvalloissa, Kanadassa ja Australiassa. Lisäksi sitä on kuultu Yhdysvaltain puolustusvoimien radion ja XM Satellite Radion välityksellä.
Channa barca

| Channa barca |
| --- | --- |

Uhanalaisuusluokitus
 Puutteellisesti tunnettu  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Alalahko::  Channoidei
Heimo::  Käärmeenpäät Channidae
Suku::  Channa
Laji::  barca
Kaksiosainen nimi
 Channa barca  Hamilton, 1822 
Katso myös
   Channa barca Wikispeciesissä   Channa barca Commonsissa 
Infobox OKNimi-testi OKIUCN-testi OK: 
Channa barca on käärmeenpäiden (Channidae) heimoon kuuluva kalalaji. Francis Buchanan-Hamilton kuvaili lajin tieteelle vuonna 1822.
Ulkonäkö ja koko

Pisin tavattu C. barca-yksilö oli 183 senttimetrin mittainen.
Elinympäristö ja levinneisyys

Laji elää subtrooppisissa olosuhteissa. Sen uhanalaisuusluokitus on Kansainvälisen luonnonsuojeluliiton mukaan puutteellisesti tunnettu.
Pijnacker-Nootdorp

| Pijnacker-Nootdorp |
| --- | --- |
 lippu:  vaakuna

 Koordinaatit: 52°1′N, 4°25′E 
Valtio:  Alankomaat
Provinssi:  Etelä-Hollanti
Hallinto:  
 – Asutustyyppi:  Kunta
 – Pormestari:  F.H. Buddenberg
Pinta-ala:  
 – Kokonaispinta-ala:  38.6 km²
 – Maa:  37.55 km²
 – Josta vettä:  1.05 km² 
Väkiluku (31.12.2008):  45 791
 – Väestötiheys:  1219 as./km²
Aikavyöhyke:  UTC+1
 – Kesäaika:  UTC+2
Postinumero:  2631, 2640-2645
 
 www.pijnacker-nootdorp.nl 
Infobox OKVirheellinen NIMI-arvo: 
Pijnacker-Nootdorp on kunta Etelä-Hollannin provinssissa, Alankomaissa. Asukkaita kunnassa on 45 791 (31.12.2008) ja väestötiheys on 1 219 as./km². Pinta-alaa kunnalla 38,6 neliökilometriä, josta vettä on 1,05 km². Kunta syntyi, kun Pijnacker ja Nootdorp yhdistyivät vuonna 2002.
Pijnacker-Nootdorpin kunta sisältää seuraavat kaupungit ja kylät: Delfgauw, Nootdorp, Pijnacker ja osia vastarakennetusta Ypenburgista.
Pikaraitiotielinja RandstadRail yhdistää kunnan muun muassa Haagiin ja Zoetermeeriin.
Kartta Pijnacker-Nootdorpin kunnasta. Rajat esittävät osoitteiden ja rakennusten perusrekisterin mukaisia asuinpaikkoja (Basisregistratie Adressen en Gebouwen (BAG) woonplatsen).
Aiheesta muualla

Kuvia tai muita tiedostoja aiheesta Pijnacker-Nootdorp Wikimedia Commonsissa
Viralliset sivut (hollanniksi)
Uutisia Pijnackerista (hollanniksi)
Pijnacker ilmasta kuvattuna.
Christoph Budde

Christoph Budde (11. helmikuuta 1963 – 1. joulukuuta 2009) oli saksalainen jalkapalloilija, pelipaikaltaan hyökkääjä. Hän pelasi Bundesliiga-urallaan Borussia Mönchengladbach -seurassa vuosina 1985–1990. Hän kuoli sikainfluenssaan sairastuttuaan. Taustalla oli krooninen keuhkosairaus.
Channa burmanica

| Channa burmanica> Uhanalaisuusluokitus |
| --- | --- |
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Alalahko::  Channoidei
Heimo::  Käärmeenpäät Channidae
Suku::  Channa
Laji::  burmanica
Kaksiosainen nimi
 Channa burmanica  Chaudhuri, 1919 
Katso myös
   Channa burmanica Wikispeciesissä   Channa burmanica Commonsissa 
Infobox OKNimi-testi OKIUCN-testi OK: 
Channa burmanica on käärmeenpäiden (Channidae) heimoon kuuluva kalalaji. Banawari Lal Chaudhuri kuvaili lajin tieteelle vuonna 1919.
Ulkonäkö ja koko

Pisin toistaiseksi tavattu yksilö on ollut 8 senttimetrin mittainen.
Elinympäristö ja levinneisyys

Laji elää trooppisissa olosuhteissa. Sen uhanalaisuusluokitus on Kansainvälisen luonnonsuojeluliiton mukaan elinvoimainen.
Charlotte Sting

| --- | --- |
Charlotte Sting
Seuran logo kaudesta 2004
Toimintavuodet: 1997–2007
WNBA-mestaruuksia: ei yhtään
Konferenssimestari: kerran (2001)
Charlotte Sting oli yhdysvaltalainen naiskoripalloseura Charlottesta Pohjois-Carolinasta, joka pelasi Women's National Basketball Association -liigassa. Seura aloitti toimintansa vuonna 1997 yhtenä WNBA:n perustajaseuroista ja lopetti tammikuussa 2007; sen viimeiseksi pelikaudeksi jäi kausi 2006. Seura kuului WNBA:n itäiseen konferenssiin.
Seurassa pelanneita pelaajia

Vicky Bullett (1997–1999)
Andrea Congreaves (1997–1998)
Monique Currie (2006)
Helen Darling (2005–2006)
Tynesha Lewis (2003–2005)
Rhonda Mapp (1997–2000)
Kelly Mazzante (2004–2006)
Kelly Miller (2001–2003)
Tracy Reid (1998–2000)
Sheri Sam (2005–2006)
Charlotte Smith-Taylor (1999–2004)
Dawn Staley (1997–2005)
Tangela Smith (2005–2006)
Andrea Stinson (1997–2004)
Tora Suber (1997–1998)
Aiheesta muualla

Charlotte Observerin artikkeli seuran toiminnan päättymisestä
| Itäinen konferenssi | Itäinen konferenssi | Läntinen konferenssi | Läntinen konferenssi |  |  |
| --- | --- | --- | --- | --- | --- |
| Atlanta Dream | Indiana Fever | Dallas Wings | Minnesota Lynx |  |  |
| Chicago Sky | New York Liberty | Las Vegas Aces | Phoenix Mercury |  |  |
| Connecticut Sun | Washington Mystics | Los Angeles Sparks | Seattle Storm |  |  |
Entiset WNBA-seurat: Charlotte Sting ·  Cleveland Rockers ·  Houston Comets ·  Miami Sol ·  Portland Fire ·  Sacramento Monarchs
Tapahtumat: Tähdistöottelu ·  Loppuottelut ·  Pudotuspelit
Pieni Paavolampi

| Pieni Paavolampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mäntyharju
Koordinaatit:  61°17′39″N, 26°51′57″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Vuohijärven alue (14.91)
Laskuoja:  oja Matkoslampeen 
Järvinumero:  14.913.1.019
Mittaustietoja
Pinnankorkeus:  115,6 m  
Pituus:  220 m  
Leveys:  80 m  
Rantaviiva:  0,504 km  
Pinta-ala:  1,021 ha  
Saaria:  ei saaria 
 fiPieni Paavolampi 
Pieni Paavolampi eli Kirkaslampi on Etelä-Savossa Mäntyharjulla  Mouhun lähellä sijaitseva lampi.
Maantietoa

Lampi on 220 metriä pitkä, 80 metriä leveä, ja sen pinta-ala on 1,0 hehtaaria. Lammella ei ole kartan mukaan saaria.  Sen rantaviivan pituus on 500 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Vuohijärven alueella (14.91), jonka Juolasveden–Lahnaveden alueeseen (14.913) se kuuluu. Lammen vedenpinnan korkeus on 115,6 metriä mpy.